
ΕΦΗΜΕΡΙΣ ΤΗΣ ΚΥΒΕΡΝΗΣΕ2Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
18 ΙΟΥΝΙΟΥ 1990 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

365 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του τύπου και περιεχομένου των εντύπων που απαιτού¬ 
νται απο φορολογικής πλευράς για την παροχή Ηλεκτρικού Ρεύ¬ 
ματος και της διαδικασίας υποβολής και αξιοποιήσεως τούτων. . 1 

Καθορισμός του τύπου και περιεχομένου των καταστάσεων που θα 
υποβάλλουν τα Τουριστικά Γραφεία στα μεθοριακά Αστυνομικά 
Τμήματα και τις διαδικασίες υποβολής και αξιοποιήσεων τού¬ 
των... 2 

Κήρυξη υποχρεωτικής της από 12.2.90 ΣΣΕ Αμμοβολών - Χρω¬ 
ματισμών - Καθαρισμών για εργασίες που γίνονται σε πλοία και 
βιομηχανικές εγκαταστάσεις πλωτά και μη μέσα, είτε αυτά βρί¬ 


σκονται στη θάλασσα, είτε στην ξηρά. . ..'. 3 

Κήρυξη υποχρεωτικής της από 7.6.89 ΣΣΕ και της συμπληρωμα¬ 
τικής ομοίας από 18.12.89 των εργατ/τών χημικής βιομηχα¬ 
νίας όλης της χώρας. 4 

Σύσταση «ενιαίου διοικητικού τομέα θεμάτων ΕΟΚ και Διεθνών Εκ¬ 
παιδευτικών Σχέσεων» και αντίστοιχης θέσης Ειδικού Γραμμα¬ 
τέα στην Κ.Τ. του ΥΠΕΠΘ. 5 

Χορήγηση και συμπλήρωση άδειας ίδρυσης Ιδιωτικού ΤΕΛ στην 
Α. Σεκεριάδου . 6 

Συμπλήρωση άδειας ίδρυσης Ιδιωτικού ΤΕΛ στην Παναγιώτα 
Αποστολοπούλου. 7 

Ορισμός μελών Διοικούσης Επιτροπής Πανεπιστημίου Ιονίου ... 8 


Κύρωση Συλλογικής Σύμβασης ΠλοιάρχωνΤΜεσογειακών και Του¬ 
ριστικών Επιβατηγών Πλοίων . 9 

Έγκριση ίδρυσης Νομικού Προσώπου από την Κοινότητα Ριόλου Ν. 
Αχαΐας με την επωνυμία Σχολική Επιτροπή «ΓΥΜΝΑΣΙΟΥ - 
ΔΗΜΟΤΙΚΟΥ ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΡΙΟΛΟΥ 
ΑΧΑΪΑΣ». 10 

Τροποποίηση των διατάξεων παρ. 2 άρθ. 16 του κανονισμού λει¬ 
τουργίας Διοικήσεως και παροχών Κ.Α.Φ. Λιμένα Αλεξ/ 
πόλης.'.11 

Σύσταση νομικού προσώπου στο Δήμο Βελβεντού Ν. Κοζάνης με 
την επωνυμία «Σχολική Επιτροπή 2ου Νηπιαγωγείου Βελβε¬ 
ντού» .12 

Μεταβίβαση κυριότητας κοινοχρήστων εκτάσεων στον Συν/σμό 
Μετάλλων Ν. Σερρών .13 


Αριθ. 1040131/3091/Α0009 (1) 

Καθορισμός του τύπου και περιεχομένου των εντύπων που απαιτούνται 

απο φορολογικής πλευράς για την παροχή Ηλεκτρικού Ρεύματος και 

της διαδικασίας υποβολής και αξιοποιήσεως τούτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των παραγράφων 2 και 14 του άρθρου 8 του Ν. 
1882/1990 «περί μέτρων για την περιστολή της φοροδιαφυγής, διαρ¬ 
ρυθμίσεων στην άμεση και έμμεση φορολογία και άλλων διατάξεων». 

2. Την ανάγκη καθορισμού της διαδικασίας για την καλύτερη εφαρ¬ 
μογή των παραπάνω διατάξεων, αποφασίζουμε: 

Καθορίζουμε τον τύπο και το περιεχόμενο των δικαιολογητικών εγ¬ 
γράφων που υποβάλλονται στις Δημόσιες Οικονομικές Υπηρεσίες 
(Δ.Ο.Υ.) του Υπουργείου Οικονομικών, για παροχή ηλεκρικού ρεύμα¬ 
τος, καθώς και την διαδικασία υποβολής και αξιοποιήσεως αυτών, ως 
ακολούθως: 

1. Η Υπεύθυνη δήλωση του αδειούχου εγκαταστάτη ηλεκρολόγου, 
ως έχει σήμερα το έντυπο αυτό, υποχρεωτικά πριν κατατεθεί στην ΔΕΗ, 
πρέπει να θεωρηθεί από την Δημόσια Οικονομική Υπηρεσία (Δ.Ο.Υ.) 
για την φορολογία του ηλεκτρολόγου. 

Για το σκοπό αυτό, η δήλωση αυτή μαζί με την άδεια της πολεοδομι- 
κής υπηρεσίας θα προσκομίζεται στην αρμόδια Δ.Ο.Υ. σε δύο αντίτυπα 
το ένα από αυτά μπορεί να είναι και φωτοαντίγραφο το οποίο απαραιτή- 
τως θα φέρει την υπογραφή και την σφραγίδα-του ηλεκτρολόγου. 

Το ένα αντίτυπο και σε περίπτωση που έχει υποβληθεί φωτοαντί- 
γρφο, το πρωτότυπο μετά την σχετική θεώρηση μαζί με την άδεια της 
πολεοδομικής υπηρεσίας αφού ελεγχθούν τα στοιχεία της δήλωσης επι- 
στρέφεται στον ενδιαφερόμενο για να υποβληθεί στην ΔΕΗ, το δε άλλο 
αντίτυπο τοποθετείται στο φορολογικό φάκελλο του ηλεκτρολόγου, για 
την παρακολούθηση της δραστηριότητος αυτού. 

2. Για την παροχή ηλεκτρικού ρεύματος πέρα από τη θεώρηση της 
δήλωσης του εγκαταστάτη ηλεκτρολόγου υπάρχει παράλληλα και η 
υποχρέωση του ιδιοκτήτη ή εργολάβου, για την υποβολή ειδικού 
εντύπου με το οποίο θα δηλώνεται η εργασία που εκτέλεσε χωριστά 
ο κάθε επιτηδευματίας τεχνίτης, σύμφωνα με όσα ορίζονται στο 
έντυπο αυτό (Ε. 283). 

Συνεπώς για την υποβολή των στοιχείων αυτών θα γίνεται και δεύ¬ 
τερη θεώρηση πάνω στη Υπεύθυνη δύλωση του εγκαταστάτη ηλεκτρο¬ 
λόγου. 

Η υποβολή των στοιχείων αυτών και η θεώρηση της δήλωσης μπορεί 
να γίνει στην αρμοδία Δ.Ο.Υ. για την φορολογία του ηλεκτρολόγου ή 
στην αρμοδία Δ.Ο.Υ. για την φορολογία του ιδιοκτήτη ή εργολάβου. 

3. Σε περίπτωση που ο ηλεκτρολόγος εργάζεται εκτός της έδρας του 
η δήλωση μπορεί να υποβληθεί και στην αρμόδια Δ.Ο.Υ. του τόπου ερ- 

γασίας, η οποία υποχρεούται να την διαβιβάσει στην αρμόδια για την 
φορολογία του ηλεκτρολόγου Δ.Ο.Τ.. 

4. Τα έντυπα με τα στοιχεία των επιτηδευματιών που εκτέλεσαν τις 
βασικές εργασίες της οικοδομής θα στέλνονται από τις Δ.Ο.Τ. που τα 
παραλαμβάνουν, στις αρμόδιες για τη φορολογία των επιτηδευματιών 
Δ.Ο.Τ. 

5. Τα έντυπα με τα στοιχεία των επιτηδευματιών που εκτέλεσαν τις 
βασικές εργασίες της οικοδομής προκειμένου για πολυώροφες οικοδο¬ 
μές θα υποβάλλονται μόνο κατά την παροχή ηλεκτρικού ρεύματος στο 
πρώτο διαμέρισμα και θα χορηγείται από την Δ.Ο.Τ. που παρέλαβε τα 
έντυπα και θεώρησε τη δήλωση του εγκαταστάτη ηλεκτρολόγου σχτική 
βεβαίωση, η οποία και θα προσκομίζεται για την θεώρηση των δηλώ¬ 
σεων του ηλεκτρολόγου για την παροχή ρεύματος των υπολοίπων δια¬ 
μερισμάτων. 

6. Αν, κατά χρόνο που υποβάλλεται η δήλωση του ηλεκτρολόγου 
στην αρμόδια Δ.Ο.Τ., δεν έχουν εκτελεστεί όλες οι εργασίες της οικοδο¬ 
μής, οι οποίες πρέπει να αναφέρονται στην άδεια της Πολεοδομίας που 
χορηγείται μετά από αυτοψία στην οικοδομή, αντί για το ανωτέρω 
έντυπο, θα υποβάλλεται από τον υπόχρεο υπεύθυνη δήλωση του Ν. 
1599/1986 με την οποία θα δηλώνεται ότι το έντυπο αυτό θα υποβλη¬ 
θεί από αυτόν, μέσα στον επόμενο μήνα από το μήνα που εκτελέστηκαν 
οι εργασίες απευθείας στις αρμόδιες για τη φορολογία των επιτηδευμα- 
τιών που εκτέλεσαν τις εργασίες Δ.Ο.Τ. 

7. Σε περίπτωση που εργασίες εκτλέστηκαν από τον ίδιο τον ιδιο¬ 
κτήτη ή εργολάβο θα δηλώνεται με δήλωση του Ν. 1599/1986 και θα 
προσκομίζονται τα υπό του Κ.Φ.Σ. προβλεπόμενα στοιχεία για την 
αγορά των υλικών, από τα οποία θα αποδεικνύεται η εκτέλεση των ερ¬ 
γασιών. 

8. Η Δημόσια Επιχείρηση Ηλεκτρισμού δεν θα εγκρίνει την παροχή 
ηλεκτικού ρεύματος αν η δήλωση του αδειούχου εγκαταστάτη ηλεκτρο¬ 
λόγου δεν φέρει τις παραπάνω θεωρήσεις των αρμοδίων Δημοσίων Οι¬ 
κονομικών ΐπηρεσιών (Δ.Ο.Τ.). 

9. Την φορολογική ευθύνη για την εκτέλεση της ηλεκτρολογικής 
εγκατάστασης την φέρει ο αδειούχος ηλεκτρολόγος που υπέγραψε την 
υπεύθυνη δήλωση για την παροχή ηλεκτρικού ρεύματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαΐου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧ. ΕΝΕΡΓ. & ΤΕΧΝΟΛΟΓΙΑΣ 

ΙΩΑΝ. ΠΑΛΑΙΟΚΡΑΣΣΑΣ ΣΤΑΥΡΟΣ ΔΗΜΑΣ 

-♦- 

Αριθ. 1040150/3090/0009 (2) 

Καθορισμός του τύπου και περιεχομένου των καταστάσεων που θα υπο¬ 
βάλλουν τα Τουριστικά Γραφεία στα μεθοριακά Αστυνομικά Τμή¬ 
ματα και τις διαδικασίες υποβολής και αξιοποιήσεων τούτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των παραγράφων 4 και 14 του άρθρου 8 του Ν. 
1882/1990 «περί μέτρων για την περιστολή της φοροδιαφυγής, διαρ¬ 
ρυθμίσεων στην άμεση και έμμεση φορολογία και άλλων διατάξεων». 

2. Την ανάγκη καθορισμού της διαδικασίας για την καλύτερη εφαρ¬ 
μογή των παραπάνω διατάξεων, αποφασίζουμε: 

Καθορίζουμε του τύπο και το περιεχόμενο των καταστάσεων που θα 
υποβάλλουν τα τουριστικά γραφεία στα μεθοριακά Αστυνομικά Τμή¬ 
ματα, καθώς και την διαδικασία αποστολής τούτων στο Τπουργείο Οι¬ 
κονομικών, ως ακολούθως: 

α. Στην κατάσταση θα γράφονται όλα τα στοιχεία του Τουριστικού 
Γραφείου ονοματεπώνυμο ή επωνυμία αντικείμενο εργασιών. Διεύθυνση 
επαγγέλματος, αρμόδια Δ.Ο.Τ., αριθμός φορολογικού Μητρώου, αριθ¬ 
μός αυτοκινήτου, χώρες που γίνεται ο τουρισμός, διάρκεια ταξιδιού, κα¬ 
θώς και τα στοιχεία των προσώπων που ταξιδεύουν ονοματεπώνυμο, 
επάγγελμα και Διεύθυνση εκδρομέα, το ποσό που κατέβαλε για την εκ¬ 
δρομή καθώς και την υπογραφή του. 

β. Οι καταστάσεις θα παραδίδονται στα μεθοριακά Αστυνομικά Τμή¬ 
ματα από τον αρχηγό της εκδρομής ή τον οδηγό κατά τον έλεγχο των 
διαβατηρίων. 

Χωρίς την κατάσταση αυτή δεν επιτρέπεται η διέλευση του αυτοκινή¬ 
του των Ελληνικών Συνόρων. 

γ. Η κατάσταση αυτή θα υποβάλλεται σε δύο αντίτυπα. 

δ. Το ένα αντίτυπο θα στέλνεται από τις Αστυνομικές Αρχές στο τέλος 


κάθε μήνα στο Τπουργείο Οικονομικών στη Διεύθυνση Ελέγχων Καρα- 
γιώργη Σερβίας 40 Τ.Κ. 101 84. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μαΐου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΙΩΑΝ. ΠΑΛΑΙΟΚΡΑΣΣΑΣ ΙΩΑΝΝΗΣ ΒΑΣΙΛΕΙΑΔΗΣ 

- 4 - 

Αριθ. 14161 (3) 

Κήρυξη υποχρεωτικής της από 12.2.90 ΣΣΕ Αμμοβολών - Χρωματι¬ 
σμών - Καθαρισμών για εργασίες που γίνονται σε πλοία και βιομη¬ 
χανικές εγκαταστάσεις πλωτά και μη μέσα, είτε αυτά βρίσκονται 
στη θάλασσα, είτε στην ξηρά. 

Ο ΥΠΟΥΡΓΟΣ 
ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/1990. 

2. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 21 Μαΐου 1990. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν το 51% 
των εργαζομένων του κλάδου ή επαγγέλματος, αποφασίζουμε: 

1. Κηρύσσουμε υποχρεωτική την από 12.2.90 ΣΣΕ Αμμοβολών - 
Χρωματισμών - Καθαρισμών για εργασίες που γίνονται σε πλοία και 
βιομηχανικές εγκαταστάσεις πλωτά και μη μέσα, είτε αυτά, βρίσκονται 
στη θάλασσα, είτε στην ξηρά για όλους τους εργοδότες και εργαζόμε¬ 
νους του επαγγέλματος, που αφορά αυτή. 

2. Η ισχύς της απόφασης αυτής αρχίζει από την 3η Απριλίου 1990. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαΐου 1990 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 
-♦- 

Αριθ. 14160 (4) 

Κήρυξη υποχρεωτικής της από 7.6.89 ΣΣΕ και της συμπληρωματικής 
ομοίας από 18.12.89 των εργατ/τών χημικής βιομηχανίας όλης 
της χώρας. 

Ο ΥΠΟΥΡΓΟΣ 
ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/1990. 

2. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 21 Μαΐου 1990. 

3. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν το 51% 
των εργαζομένων του κλάδου ή επαγγέλματος, αποφασίζουμε: 

1. Κηρύσσουμε υποχρεωτική την από 7.6.89 ΣΣΕ και τη συμπλη¬ 
ρωματική ομοία από 18.12.89 των εργατοτεχνιτών χημικής βιομηχα¬ 
νίας όλης της χώρας για όλους τους εργοδότες και εργαζόμενους του 
επαγγέλματος, που αφορά αυτή. 

2. Η ισχύς της απόφασης αυτής αρχίζει από την 5η Φεβρουάριου 

1990. 

Η απόφχχση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Μαΐου 1990 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 

Αριθ. Η/3799 (5) 

Σύσταση «ενιαίου διοικητικού τομέα θεμάτων ΕΟΚ και Διεθνών Εκπαι¬ 
δευτικών Σχέσεων» και αντίστοιχης θέσης Ειδικού Γραμματέα στην 

Κ.Τ. του ΤΠΕΠΘ. - 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 28 του Ν. 1558/1985 (ΦΕΚ 137 - Α’) 
όπως συμπληρώθηκε με την παράγραφο 1 του άρθρου 11 του Ν. 
1586/1986 (ΦΕΚ 37 - Α ). 

2. Τις διατάξεις του Π.Δ. 147/1976 (ΦΕΚ 56 - Α'), όπως τροπο¬ 
ποιήθηκε και ισχύει. 

3. Την ανάγκη εναρμόνισης και συντονισμού της λειτουργίας συνα¬ 
φών υπηρεσιών της Κ.Τ. του Υπουργείου Εθνικής Παιδείας και Θρη¬ 
σκευμάτων. 

4. Την Τ. 1035/1031336/820/0006Α/27.4.90 απόφαση του 
Πρωθυπουργού και του Υπουργού Οικονομικών για ανάθεση αρμοδιο¬ 
τήτων στους Υφυπουργούς Οικονομικών (ΦΕΚ 291/Β/27.4.90) απο¬ 
φασίζουμε: 

Στην Κεντρική Υπηρεσία του Υπουργείου Εθνικής Παιδείας και Θρη¬ 
σκευμάτων: 

1. Συγκροτούνται σε «ενιαίο διοικητικό τομέα θεμάτων ΕΟΚ και Διε¬ 
θνών Εκπαιδευτικών Σχέσεων», οι ακόλουθες υπηρεσίες της Κ.Υ. του 
Υπουργείου Εθνικής Παιδείας και Θρησκευμάτων: 

α. Διεύθυνση Διεθνών Εκπαιδευτικών Σχέσεων. 

β. Διεύθυνση Ευρωπαϊκών Κοινοτήτων. 

2. Συνιστάται μία θέση Ειδικού Γραμματέα με βαθμό Β’ της κατηγο¬ 
ρίας των ειδικών θέσεων, ο οποίος προΐαταται του «ενιαίου διοικητικού 
τομέα θεμάτων ΕΟΚ και Διεθνών Εκπαιδευτικών Σχέσεων». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Ιουνίου 1990 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΜΙΛΤ. ΕΒΕΡΤ ΠΑΝΑΓΙΩΤΗΣ ΔΕΛΗΜΗΤΣΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣ. ΚΟΝΤΟΓΙΑΝΝΟΠΟΥΛΟΣ 
-♦- 

Αριθ. Φ.39/Δ5/3430α (6) 

Χορήγηση και συμπλήρωσή άδειας ίδρυσης Ιδιωτικού ΤΕΛ στην Α. Σε- 

κεριάδου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1566/85. 

2. Το Β.Δ. 685/72. 

3. Απόσπασμα της αριθμ. 42/89 Πράξης του Περιφερειακού Υπηρε¬ 
σιακού Συμβουλίου Δευτεροβάθμιας Εκπ/σης Αθήνας με την οποία 
εγκρίνεται η άδεια η οποία αναφέρεται στο διατακτικό της παρούσης. 

4. Την αριθμ. Δ5/3430/15.5.1990 Υπ. Απόφαση, αποφασί¬ 
ζουμε: 

Χορηγούμε και συμπληρώνουμε με την άδεια ίδρυσης ιδιωτικού Τε¬ 
χνικού - Επαγγελματικού Λυκείου από το σχολ. έτος 1990 - 1991 
στην Α. Σεκεριάδου ως προς τα Τμήματα: 

Βιομηχανικών Ηλεκτρικών Εγκαταστάσεων και εξωτερικών δι¬ 
κτύων. 

Εμπορικών Επιχειρήσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 .Μαΐου 1990 

. Ο ΥΠΟΥΡΓΟΣ 

Β. ΚΟΝΤΟΓΙΑΝΝΟΠΟΥΛΟΣ 


Αριθ. Φ.36 Δ5/3433α (7) 

Συμπλήρωση άδειας ίδρυσης Ιδιωτικού ΤΕΛ στην Παναγιώτα Αποστο- 

λοπούλου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1566/85. 

2. Το Β.Δ. 685/72. 

3. Απόσπασμα της αριθμ. 3/1990 Πράξης του Περιφερειακού Υπη¬ 
ρεσιακού Συμβουλίου Δευτεροβάθμιας Εκπ/σης Αθήνας με την οποία 
εγκρίνεται η άδεια ίδρυσης που αναφέρεται στο διατακτικό της παρού- 
σης. 

4. Την αριθμ. Φ1/2/Δ5/3433/15.5.1990 Υπ. Απόφαση, αποφα¬ 
σίζουμε: 

Χορηγούμε άδεια ίδρυσης ιδιωτικού Τεχνικού - Επαγγελματικού 
Λυκείου στην Παναγιώτα Αποστολοπούλου από το σχολικό έτος 1990 - 
1991 και συμπληρώνουμε την αριθμ. Φ1/2/Δ5/3433/15.5.1990 
Υπ. Απόφαση ως προς το Τμήμα Ιατρικών Επισκεπτών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαΐου 1990 

Ο ΥΠΟΥΡΓΟΣ 

Β.ΚΟΝΤΟΓΙΑΝΝΟΠΟΥΛΟΣ 

-♦- 

Αριθ, Φ.120.61/262/Β2 2404 (8) 

Ορισμός μελών Διοικούσας Επιτροπής Πανεπιστημίου Ιονίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Π.Δ. 83/1984 «Ιδρυση Πανεπιστημίου Αιγαίου, Ιονίου Πα¬ 
νεπιστημίου και Πανεπιστημίου Θεσσαλίας» όπως τροποποιήθηκε με το 
Π.Δ. 302/1985 (ΦΕΚ Α' 113). 

2. Του Π.Δ. 107/1988 (ΦΕΚ Α' 46), αποφασίζουμε: 

Ορίζουμε ως μέλη της Διοικούσας Επιτροπής του Ιονίου Πανεπιστη¬ 
μίου τους εξής: 

Τακτικά μέλη: 

1. Γιωτοπούλου - Σιαιλιάνου Έλλη, ομότιμη καθηγήτρια του Ιονίου Πανε¬ 
πιστημίου Πρόεδρο της Δ.Ε. 

2. Μπενάκη Λίνο, Διδάκτορα Φιλοσοφίας, Επιστημονικό Συνεργάτη 
της Ακαδημίας Αθηνών, Αντιπρόεδρο της Δ.Ε. 

3. Δεβ. Μητροπολίτη Κερκύρας κ. Τιμόθεο. 

4. Κούρκουλο Ιωάννη, Δήμαρχο Κερκύρας. 

5. Τρωϊάνου Σπυρίδωνα, καθηγητή Πανεπιστημίου Αθηνών. 

6. Νυσταζοπούλου - Πελεκίδου Μαρία Καθηγήτρια Πανεπιστημίου 
Ιωαννίνων. 

7. Αδάμη Μιχαήλ Συνθέτη. 

8. Καρύδη Παναγιώτη καθηγητή Ε.Μ.Π. 

9. Αραβαντινό Διονύσιο καθηγητή Πανεπιστημίου Αθηνών. 

Και ως αναπληρωματικά μέλη τους: 

1. Βρανούση Έρα, καθηγήτρια του Ιονίου Πανεπιστημίου. 

2. Μυλωνά Κων/νο Αρχιτέκτονα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιουνίου 1990 

Ο ΥΠΟΥΡΓΟΣ 

Β.ΚΟΝΤΟΓΙΑΝΝΟΠΟΥΛΟΣ 
-♦- 

Αριθ. 2324.7/1/90 (9) 

Κύρωση Συλλογικής Σύμβασης Πλοιάρχων Μεσογειακών και Τουρι¬ 
στικών Επιβατηγών Πλοίων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του ΑΝ 3276/1944 «περί Συλλογι¬ 
κών Συμβάσεων εν τη ναυτική εργασία» όπως έχει τροποποιηθεί και 
ισχύει σήμερα. 

2. Το αριθμ. 157/49/4.4.90 κοινό έγγραφο της ΕΝΩΣΗΣ ΕΦΟΠΛΙ¬ 
ΣΤΩΝ ΕΠΙΒΑΤΗΓΩΝ ΠΛΟΙΩΝ και της ΠΕΠΕΝ, με το οποίο υπο¬ 
βλήθηκε για κύρωση η υπογραφείσα στις 2/4/90 Συλλογική Σύμβαση 

Εργασίας Πλοιάρχων Μεσογειακών και Τουριστικών Επιβατηγών 
Πλοίων. χ 

3. Την αριθμ. Τ. 1086/28.5.90 (ΦΕΚ 33ΙΒ/90) Απόφαση Πρωθυ¬ 
πουργού, περί καθορισμού αρμοδιοτήτων του αναπληρωτή ΤΕΝ, απο¬ 
φασίζουμε: 

1. Την κύρωση της Συλλογικής Σύμβασης Εργασίας Πλοιάρχων 
Μεσογειακών και Τουριστικών Επιβατηγών Πλοίων, εκτός από το άρ¬ 
θρο 15 το κείμενο της οποίας έχει υπογραφεί στις 2.4.90 από τους νόμι¬ 
μους εκπροσώπους της Ενωσης Εφοπλιστών Επιβατηγών Πλοίων και 
της Πανελλήνιας Ενωσης Πλοιάρχων ΕΝ πάσης τάξεως. 

2. Η ισχύς της Συλλογικής Σύμβασης η οποία κυρώνεται με την από¬ 
φαση αυτή αρχίζει από 1η Ιανουάριου 1990 και λήγει την 31 Δεκεμ¬ 
βρίου 1990. 

3. Η παρούσα με το κείμενο της κυρούμενης Συλλογικής Σύμβασης 
να δημοσιευθεί στην Εφημερίδα της Κυβερνήσεως. 

Πειραιάς, 5 Ιουνίου 1990 

Ο ΑΝ. ΥΠΟΥΡΓΟΣ 

ΑΡΙΣΤ. ΠΑΥΛΙΔΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΟΙΑΡΧΩΝ 
ΜΕΣΟΓΕΙΑΚΩΝ ΚΑΙ ΤΟΥΡΙΣΤΙΚΩΝ 
ΕΠΙΒΑΤΗΓΩΝ ΠΛΟΙΩΝ 

Εν Πειραιεί σήμερον την 2.4.1990 οι υπογεγραμμένοι αφ’ ενός Αν- 
δρέας Ποταμιάνος Πρόεδρος και Στρίντζης Γ. Γενικός Γραμματέας της 
ενταύθα εδρευούσης Επαγγελματικής Οργάνωσης «Ένωσις Εφοπλι¬ 
στών Επιβατηγών Πλοίων» ειδικώς εξουσιοδοτημένοι προς τούτο και 
αφ ετέρου ο Γιάννης Χαλάς εκπροσωπών νομίμως εν προκειμένω την 
εν Πειραιεί εδρεύουσα αναγνωρισμένη Επαγγελματική Οργάνωση «Πα¬ 
νελλήνιος Ενωσις Πλοιάρχων Ε.Ν. πάσης τάξεως» και ειδικώς εξουσιο- 
δοτημένος προς τούτο, συνελθόντες σήμερον εις Πειραιά για να ορίσουμε 
το μισθό, τις ειδικές αμοιβές και λοιπούς όρους εργασίας των Πλοιάρ¬ 
χων των Μεσογειακών Επιβατηγών Τουριστικών Πλοίων, απεφασίσα- 
μεν κοινή αμφοτέρων συμφωνία τα επόμενα. 

Άρθρο 1. 

1. Η παρούσα Συλλογική Σύμβαση ισχύει επί των: 

α) Επιβατηγών Μεσογειακών πλοίων τα οποία εκτελούν πλόες στον 
Μεσογειακό Χώρο, περιλαμβανομένου εις τούτον και του Ευξείνου Πό¬ 
ντου και μη δρομολογημένου κατά τας περί ακτοπλοϊκών συγκοινωνιών 
διατάξεις και 

β) Επιβατηγών Τουριστικών πλοίων τα οποία εκτελούν τουριστικούς 
πλόες εντός και εκτός του Μεσογειακού χώρου. 

2. Το μισθολόγιο καθώς και οι πάσης φύσεως αποδοχές των επί των 
ανωτέρω επιβατηγών πλοίων εργαζομένων Πλοιάρχων καθορίζονται 
σε δραχμές. 

3. Οι πάσης φύσεως καταβολές προς τους Πλοιάρχους θα καλύπτο¬ 
νται εκ μέρους της εφοπλιστικής επιχειρήσεως δΓ αντιστοίχων βεβαιώ¬ 
σεων εκχωρήσεως του ισοπόσου συναλλάγματος, διατηρουμένων εκ πα¬ 
ραλλήλου όλων των υπέρ των Πλοιάρχων εκ μέρους της Πολιτείας υφι¬ 
σταμένων μέχρι σήμερον συναλλαγματικών διευκολύνσεων. 

Άρθρο 2. 

Βασικός μισθός Ενέργειας 

, 1· “· Ο μηνιαίος βασικός μισθός ενεργείας του Πλοίαρχου Επιβατη¬ 
γών Μεσογειακών και τουριστικών Πλοίων που προβλέπεται από την 
προηγούμενη Συλλογική Σύμβαση αυξάνεται από 1 Ιανουάριου 1990 
κατά ποσοστόν 14% καθοριζόμενος στο ποσόν των διακοσίων σαράντα 
πέντε χιλιάδων δέκα πέντε δρχ. (245.015) και από 1.7.90 εις διακό¬ 
σιες σαράντα επτά χιλιάδες εκατόν εξήντα πέντε δρχ. κατά ποσοστόν 
15% (247.165). . 

β. Ο Υπαρχος, κάτοχος διπλώματος Α τάξεως, που υπηρετεί στην 
κατηγορία των εν λόγω πλοίων λαμβάνει επίδομα ένδεκα χιλιάδων 
εννεακοσίων ενενήντα πέντε (11.995) δραχμών το μήνα από 1.1.1990 
και από 1.7.1990 δώδεκα χιλιάδων εκατό (12.100)δραχμών, πλέον 
του επιδόματος Υπάρχου του αναφερομένου εις το άρθρο 5 παρ. 2 της 
Γενικής Συλλογικής Συμβάσεως Τουριστικών Μεσογειακών πλοίων, 
που υπεγράφη μεταξύ της Ενώσεως Εφοπλιστών Επιβατηγών Πλοίων 
και της ΠΝΟ. 

γ. Οι συνολικές αποδοχές του πλοιάρχου σε καμμία περίπτωση δεν 
μπορεί να είναι κατώτερες από τις συνολικές αποδοχές των λοιπών με¬ 
λών του πληρώματος που προβλέπονται απο την παρούσα Συλλογική 
Σύμβαση και την γενική Συλλογική Σύμβαση που υπεγράφη μεταξύ της 


Ε.Ε.Ε.Π και της ΠΝΟ αλλ ανώτερες τούτων τουλάχιστον κατά χίλιες 
δραχμές μηνιαίως της διαφοράς αυτής λογιζομένης ως ειδικού επιδό¬ 
ματος. 

δ. Οι συνολικές αποδοχές του Υπάρχου σε καμμία περίπτωση δεν 
μπορεί να είναι κατώτερες από τις συνολικές αποδοχές των Προϊσταμέ¬ 
νων των λοιπών ειδικοτήτων. 

Άρθρο 3. 

α) Δια τις τυχόν διανυόμενες εν πλω και εν λιμένι Κυριακές καταβάλ¬ 
λεται στον Πλοίαρχο ιδιαίτερη αμοιβή υπό τύπον επιδόματος, ανερχο- 
μένη σε ποσοστό 22% επί του βασικού μισθού του άρθρου 2 παρ. Ια της 
παρούσης. 

β) Στο Πλοίαρχο καταβαλλεται δι’ έκαστον διανυόμενον εν πλω και 
εν Λιμένι Σάββατον ένα πλήρες ημερομίσθιον ίσον προς το 1/22 του 
μηνιαίου βασικού μισθού. 

γ) Στόν Πλοίαρχο καταβαλλεται ένα πλήρες ημερομίσθιο δι’ εκάστην 
αργίαν διανυομένην εν πλω η εν λιμένι ίσον προς το 1 /22 του μηνιαίου 
βασικού Μισθού. 

δ) Στόν Πλοίαρχο παρέχεται ή σαν επίδομα παραστάσεως το ποσόν 
των είκοσι τεσσάρων χιλιάδων σαράντα πέντε δραχμών (24.045) το 
μήνα από 1.1.1990 και από 1.7.1990) είκοσι τέσσαρες χιλιάδων δια- 
κοσίων τριάντα δρχ. (24.230) το μήνα. 

ε. Οι ημέρες αργιών εν πλω και εν λιμένι που ορίζονται από τη γενική 
Συλλογική Σύμβαση εργασίας μεταξύ της Π.Ν.Ο. και της Ενώσεως 
Εφοπλιστών Μεσογειακών Επιβατηγών και Τουριστικών πλοίων και 
για τους Πλοιάρχους. 

Άρθρο 4. 

Χαρακτηρισμός του ναυτικού επαγγέλματος. 

Συμφωνείται ο χαρακτηρισμός του ναυτικού επαγγέλματος ως βα¬ 
ρέος και ανθυγιεινού υπό την προϋπόθεση ότι ο χαρακτηρισμός αυτός 
δεν θα έχει ουδεμία οικονομική επιβάρυνση για την εργοδοσία, πλην μη¬ 
νιαίου επιδόματος εκ δραχμών (1.150) χιλιών εκατόν πενήντα χορη- 
γουμένου στον Πλοίαρχο από 1.1.1990. 

Άρθρο 5. 

α) Σε περίπτωση ναυαγίου, ασχέτως των άλλων αποζημιώσεων των 
οποίων δικαιούται συμφώνως προς τους κειμένους νόμους, παρέχεται 
στον Πλοίαρχο και ειδική αποζημίωση καθοριζομένη στο ποσό των 
(89.670) ογδόντα εννέα χιλιάδων εξακοσίων εβδομήντα δραχμών από 

1.1.1990 και από 1.7.1990 (90.460) ενενήντα χιλιάδων τετρακοσίων 
εξήντα. 

β) Στον Πλοίαρχο παρέχονται επίσης έξοδα λιμένος για όσες ημέρες 
το πλοίο παραμένει στο λιμάνι, προς κάλυψη δαπανών που αφορούν το 
πλοίον, καθώς και τα μικροέξοδα τα σχετικά με την εξυπηρέτηση του 
πλοίου, επί αποδόσει λογαριασμού. 

γ) Στον Πλοίαρχο Ε/Γ-Ο/Γ (εφ’ όσον το πλοίον μεταφέρει σχή¬ 
ματα), καταβαλλεται μηνιαίως ως επίδομα) το ποσό των έντεκα χιλιά¬ 
δων εννεακοσίων ενενήντα (11.990) δραχμών από 1.1.1990 και από 

1.7.1990 δώδεκα χιλιάδων ενενήντα πέντε (12.095) δραχμών. 

Άρθρο 6. 

α) Ο μισθός ασθένειας ορίζεται σε κάθε περίπτωση ίσος με τον κατά 
το άρθρο 2 μισθό ενεργείας, σε περίπτωση σε νοσηλείας εκτός νοσοκο¬ 
μείου ή κλινικής καταβάλλεται και το αντίτιμο τροφής. 

β) Στον Πλοίαρχο ο οποίος υφίσταται χειρουργική επέμβαση ή τραυ¬ 
ματισμό στο πλοίο και δεν καθίσταται ανίκανος προς εργασία και του 
οποίου η θεραπεία δεν παρατείνεται πέραν των τεσσάρων μηνών, κατα¬ 
βάλλεται ολόκληρος ο μισθός ενεργείας του άρθρου 2 παρ. Ια της παρα- 
ούσης. 

γ) Ο μεταβαίνων να συναντήσει το πλοίο προς ανάληψη της διοική- 
σεώς του ως Πλοίαρχος, εάν υποστεί ατύχημα τυγχάνει της αυτής προ¬ 
στασίας της οποίας τυγχάνει και εν τη υπηρεσία του πλοίου. 

δ) Ο Πλοίαρχος δικαιούται νοσηλείας στην Α' θέση νοσοκομείου ή 
κλινικής. 1 

Άρθρο 7. 

Στον Πλοίαρχο παρέχεται για κάθε τουριστικήν περίοδο μία χειμε¬ 
ρινή και δύο θερινές στολές. Οι στολές αυτές θα ανήκουν κατά κυριότητα 
στον Πλοίαρχο μετά τη λήξη της τουριστικής περιόδου. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5209 


Άρθρο 8 

Μισθός παροπλισμού. 

Σε περίπτωση παροπλισμού του πλοίου, ο μηνιαίος μισθός του 
Πλοιάρχου από της ημέρας του παροπλισμού και μέχρι συμπληρώσεως 
εννεαμήνου κατ’ ανώτατου όριον χρονικού διαστήματος εντός του αυτού 
ημερολογιακού έτους ορίζεται εις 80% επί του βασικού μισθού ενερ- 
γείας. 

Σε περίπτωση που συμφωνηθεί μεταξύ Π.Ν.Ο. κάι Ε.Ε.Ε.Π. κάτι το 
καλύτερο σχετικώς με την υποχρέωση εννεαμήνου επανδρώσεως του 
πλοίου, τούτο θα ισχύσει και για τον Πλοίρχο. 

Άρθρο 9 
Αντίτιμο Τροφής. 

Το ημερήσιον αντίτιμου τροφής του Πλοιάρχου και εις όσας περιπτώ¬ 
σεις δικαιούται τούτο καθορίζεται στο ποσό των εννεακοσίων (900) 
δραχμών. 

Άρθρο 10 
Αποζημίωση. 

Σε κάθε περίπτωση κατά την οποία ο ναυτικός δικαιούται αποζημιώ- 
σεως θα καταβάλλεται τοιαύτη και στον Πλοίαρχο. 

Άρθρο 11 

Δώρα Χριστουγέννων και Πάσχα. 

Τα δώρα εορτών Χριστουγέννων και Πάσχα, αντιπροσωπεύοντα 
αποδοχές τεσσαράκοντα πέντε (45) ημερών, καταργήθηκαν από 
1.1.1982, ενσωματωθέντα στην κανονική άδεια, η οποία ούτω αυξάνε¬ 
ται εις 96 (ενενήντα έξι) ημέρας ετησίως και υπολογίζεται κατά τα ειδι¬ 
κότερου καθοριζόμενα στο άρθρο 8 της μεταξύ Π.Ν.Ο. και Ε.Ε. Μεσο¬ 
γειακών Τουριστικών Πλοίων Συλλογικής Συμβάσεως, 

Άρθρο 12 
Άδεια. 

Ο πλοίαρχος δικαιούται, πέραν των μέχρι σήμερον χορηγουμένων 
(50) πενήντα ημερών ετήσιας άδειας και ετέρων (46) σαράντα έξι ημε¬ 
ρών πρός τις οποίες συμψηφίστηκαν από 1.1.1982 και εφεξής τα υπό 
του άρθρου 11 της από ί. 1.1981 Σ.Σ. προβλεπόμενα δώρα Χριστου¬ 
γέννων και Πάσχα, της ετήσιας αδείας ανερχομένης ούτω εις 96 (ενενή¬ 
ντα έξι) ημέρας, υπολογιζομένης εις (8) οκτώ ημέρας δια κάθε μήνα 
υπηρεσίας, δια δε τις τυχόν ολιγότερες του μηνός ημέρες το αντίστοιχον 
κλάσμα. Η άδεια αυτή λογίζεται ως συντάξιμος χρόνος. 

2. Κατά τις ημέρες της άδειάς του ο Πλοίαρχος δικαιούται του ανα- 
λογούντος σ’ αυτές μισθού ενεργείας, προσαυξημένου με το εξ 22% επί¬ 
δομα Κυριακών και το αντίτιμου τροφής εις πάσαν περίπτωσιν ως και το 
ειδικό επίδομα που προβλέπεται από το εδάφ. δ' του άρθρου 3 της πα- 
ρούσης Σ.Σ. Ο τρόπος υπολογισμού του εν λόγω επιδόματος του άρθρου 
3 θα γίνεται σύμφωνα με τη διαδικασία που ορίζει η παράγρ. 2 του άρ¬ 
θρου δ περί αδειών της Σ.Σ.Ε. πληρωμάτων. 

Το ημερομίσθιο για τον υπολογισμό της άδειας καθορίζεται στο 
1/22 του μηνιαίου βασικού μισθού. 

3. Η άδεια αυτή παρέχεται στον Πλοίαρχο εφ’ όσον το επιτρέπουν οι 
ανάγκες του πλοίου κατ’ αμοιβαία συνεννόησιν μετά του πλοικτήτου, 
δύναται δε να χορηγείται και κατά την παραμονήν του πλοίου στο λιμάνι 
επί επταήμερον, όπως και δι’ επισκευάς, ετήσια επιθεώρησιν κλπ. 

Αι ημέραι κατάπλου και απόπλου δεν λογίζονται ως ημέρες αδείας, 
οιλλά ως ημέρες εργασίας. 

Σε κάθε άλλη περίπτωση η χορηγούμενη άδεια δεν είναι δυνατόν να 
δοθεί δια χρονικόν διάστημα μικρότερου των επτά ημερών. 

Για κάθε άλλη περίπτωση που δεν καλύπτεται από τα προαναφερό- 
μενα θα ισχύσουν τα προβλεπόμενα από τη γενική Συλλογική Σύμβαση 
μεταξύ ΕΕΕΠ και Π.Ν.Ο. 

Άρθρου 13. 

Έναρξις καταβολής μισθού. 

Σε περίπτωση που ο πλοίαρχος θα ταξιδεύει για να συναντήσει το 
πλοίο για την διακυβέρνηση το οποίου προσελήφθη, δικαιούται τον μι¬ 
σθό της παρ. Ια του άρθρου 2 της παρούσης από της ημέρας αναχωρή- 
σεως για το ταξίδι αυτό. 

2. Τα υπό των άρθρων 3 και 4 της παρούσης προβλεπόμενα επιδό¬ 
ματα παρέχονται από της ημέρας ναυτολογήσεως του Πλοιάρχου. 

3. Η χορηγούμενη αύξηση προβλεπόμενη υπό της παρούσης Συλλο¬ 
γικής Συμβάσεως και οι άλλες παροχές θα καταβληθούν αναδρομικώς 


στους ναυτολογηθέντες Πλοιάρχους από 1.1.1990. 

Άρθρου 14. 

Επίλυση Διαφορών. - 

Κάθε διαφορά που προκύπτει περί την εφαρμογή και ερμηνεία των 
όρων της παρούσης Συλλογικής Συμβάσεως επιλύεται διαιτητικώς, 
σύμφωνα προς τα καθοριζόμενα στο άρθρο 30 της Συλλογικής Συμβά¬ 
σεως της υπογραφείσης μεταξύ της Ενώσεως Εφοπλιστών Επιβατηγών 
Μεσογειακών Τουριστικών Πλοίων και της Πανελλήνιας Ναυτικής 
Ομοσπονδίας. 

Άρθρο 15. 

Δικαίωμα Επιλογής Πλοιάρχου. 

Οι Πλοίαρχοι που αφορά η παρούσα Συλλογική Σύμβαση προσλαμ¬ 
βάνονται εκ των τακτικών μελών της Πανελλήνιας Ένωσης Πλοιάρ¬ 
χων Ε.Ν. πάσης τάξεως κατ’ απόλυτον εκλογήν του πλοιοκτήτου. 

Άρθρο 16. 

Τα δύο συμβαλλόμενα μέρη συμφωνούμε να επιτρέπεται η πρόσληψη 
σπουδαστών κυρίως της ναυτικής εκπαίδευσης (ΑΔΣΕΝ, ΤΕΧΝ, ΛΥ¬ 
ΚΕΙΑ, ΛΥΚΕΙΑ ΓΥΜΝΑΣΙΑ και αντίστοιχες Ναυτικές Σχολές του 
εξωτερικού) ανεξάρτητα περιορισμού (υφισταμένης νομοθεσίας) ως 
προς τον αριθμό των σπουδαστών. 

Η πρόσληψη από τον πλοικτήτη θα γίνεται με την ειδικότητα του εκ- 
παιδευομένου και θα είναι υποχρεωμένος (ο πλοιοκτήτης) να καταβάλ¬ 
λει τα έξοδα μετάβασης και παλιννόστησης, την ενδιαίτηση γενικά κα¬ 
θώς και την ιατροφαρμακευτική περίθαλψη του εκπαιδευομένου κατά το 
διάστημα της υπηρεσίας του στο πλοίο μόνο. 

Ο μισθός του εκπαιδευομένου θα συμφωνείται κατά ελευθέραν συμ¬ 
φωνίαν και δεν θα υπερβαίνει οπωσδήποτε το μισθό του Δοκ. Πλοιάρ- 
Χ°«· ' ; . 

Άρθρο 17. 

Έναρξις - Λήξις Ισχύος. 

α) Η ημερομηνία ενάρξεως ισχύος της παρούσης συλλογικής συμβά¬ 
σεως ορίζεται η 1η Ιανουάριου 1990 και λήξεως την 31η Δεκεμβρίου 
1990. 

β) Κατά το διάστημα της ισχύος της Σ.Σ. δύναται να τροποποιηθεί 
αυτή μόνο κατόπιν κοινής εγγράφου συμφωνίας των συμβαλλομένων 
μερών. Πέραν των ανωτέρω, κατά τα λοιπά μη προβλεπόμενα υπό της 
παρούσης ισχύει ότι και στην Γ ενική Συλλογική Σύμβαση εργασίας στα 
Επιβατηγά - Μεσογειακά Τουριστικά πλοία μεταξύ ΕΕΕΠ και ΠΝΟ. 

γ) Η παρούσα Συλλογική Σύμβαση συντάχθηκε σε τρία πρωτότυπα 
εκ των οποίων από ένα αντίτυπο έλαβαν τα συμβαλλόμενα μέρη, το δε 
τρίτον θέλει κατατεθεί στο Υπουργείου Εμπορικής Ναυτιλίας προς κύ¬ 
ρωση, υπογράφεται δε ως έπεται. 

Οι Συμβαλλόμενοι 

Δια την Ένωση Εφοπλιστών Δια την Πανελλήνια Ένωση 

Επιβ/γών Πλοίων Πλοιάρχων Ε.Ν. πάσης τάξεως 

Ο Πρόεδρος Ο Πρόεδρος 

ΑΝΔΡΕΑΣ ΠΟΤΑΜΙΑΝΟΣ ΓΙΑΝΝΗΣ ΧΑΛΑΣ 

Ο Γενικός Γραμματέας 
ΓΕΡΑΣ. ΣΤΡΙΝΤΖΗΣ 

-♦- 

Αριθ. Φ.6.1/1570 (10) 

Έγκριση ίδρυσης Νομικού Προσώπου από την Κοινότητα Ριόλου Ν. 

Αχαΐας με την επωνυμία Σχολική Επιτροπή «ΓΥΜΝΑΣΙΟΥ - ΔΗ¬ 
ΜΟΤΙΚΟΥ ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΡΙΟΛΟΥ 

ΑΧΑΪΑΣ». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1) Την αριθ. Δ1/162/28.3.89. κοινή Υπουργική απόφαση των 
Υπουργών Εσωτερικών, Οικονομικών, Εθνικής Παιδείας και Θρησκευ¬ 
μάτων και ΠΕΧΩΔΕ. 

2) Τις διατάξεις της παραγρ. I του άρθρου 175 του Ν.Δ. 76/85 
«περί Κωδικοποιήσεως διατάξεων του Δημοτικού και Κοινοτικού Κώ¬ 
δικα και 

3) Τις αριθ. 16/1990 και 19/1990 αποφάσεις του Κοινοτικού Συμ¬ 
βουλίου της Κοινότητας Ριόλου Αχαΐας, αποφασίζουμε: 

^.Εγκρίνουμε την ίδρυση Νομικού προσώπου από την Κοινότητα Ριό¬ 
λου Αχαΐας με την επωνυμία Σχολική Επιτροπή του «ΓΥΜΝΑΣΙΟΥ - 
ΔΗΜΟΤΙΚΟΥ ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΡΙΟΛΟΥ 
ΑΧΑΪΑΣ». 

1) Οι διαδικασίες και οι σκοποί του Νομικού αυτού προσώπου είναι 
αυτές που καθορίζονται από τις διατάξεις του άρθρου 1 της Δ/162/ 
20.3.89 της παραπάνω κοινής Υπουργικής απόφασης. 

2) Το Νομικό πρόσωπο που συστήνεται με την απόφαση αυτή και με 
την επωνυμία Σχολική Επιτροπή «ΓΥΜΝΑΣΙΟΥ - ΔΗΜΟΤΙΚΟΥ 
ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΡΙΟΛΟΥ ΑΧΑΪΑΣ» θα διοικείται 
από επτεμελές Διοικητικό Συμβούλιο που θα αποτελείται από: 

α) Ένα Κοινοτικό Σύμβουλο ως Πρόεδρο, που ορίζεται από το Κοινο¬ 
τικό Συμβούλιο. 

β) Τον Δ/ντή του Γυμνασίου Ριόλου Αχαΐας αναπληρούμενο από τον 
εκάστοτε νόνιμο αναπληρωτή του. 

γ) Τον Δ/ντή του Δημοτικού Σχολ. Ριόλου Αχαΐας αναπληρούμενο 
από τον εκάστοτε νόμιμο αναπληρωτή του. 

δ) Τον Δ/ντή του Νηπ/γείου Ριόλου Αχαΐας αναπληρούμενο από τον 
εκάστοτε νόμιμο αναπληρωτή του. 

ε) Τον εκπρόσωπο του Συλλόγου γονέων και κηδεμόνων των μαθη¬ 
τών του Γυμνασίου Ριόλου Αχαΐας που ορίζεται από το Διοικητικό Συμ¬ 
βούλιο ή από την Γενική ΣΥνέλευση με τον αναπληρωτή του. 

στ) Τον εκπρόσωπο του Συλλόγου Γονέων και Κηδεμόνων των μα¬ 
θητών του Δημοτικού Σχολ. Ριόλου Αχαΐας που ορίζεται από το Διοι- 
κτικό Συμβούλιο ή από την Γ ενική Συνέλευση με τον αναπληρωτή του. 

ζ) Ένα εκπρόσωπο του Γεωργικού Πιστωτικού Συνεταιρισμού Ριό¬ 
λου Αχαΐας που ορίζεται από το Διοικητικό Συμβούλιο αυτού, ή από τη 
Γενική Συνέλευση με τον αναπληρωτή του. 

Το Διοικητικό Συμβούλιο ορίζει αντιπρόεδρο από τα μέλη του. 

3) Οι πόροι για την επίτευξη των Σκοπών του Νομικού προσώπου θα 
είναι: 

α) Η ετήσια επιχορήγηση της Κοινότητας, 
β) Οι εισφορές, δωρεές, κληρονομιές και κληροδοσίες, 
γ) Τα έσοδα από το αντίτιμο των πραγμάτων ή υπηρεσιών που παρέ¬ 
χονται από το Νομικό πρόσωπο. 

δ) Οι πρόσοδοι από την δική του περιουσία. 

ε) Κάθε τυχόν επιχορήγηση του κράτους ή άλλη νόμιμη πρόσοδος. 

Η υπέρ του Νομικού προσώπου αφιερωμένη περιουσία είναι: 

Δύο (2) διδακτήρια (Γυμνασίου - Δημοτικού) εντός της Κοινότητας 
Ριόλου Αχαΐας μετά των προαυλίων τους. 

Το Νομικό πρόσωπο εκπροσωπείται στα Δικαστήρια και κάθε Αρχή 
από τον Πρόεδρο του Διοικητικού Συμβουλίου και όταν αυτός απουσιά¬ 
ζει ή κωλύεται από τον νόμιμο αναπληρωτή του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 21 Μαΐου 1990 

Ο Νομάρχης 

ΝΙΚΟΛΑΟΣ ΤΑΓΑΡΗΣ 

-♦- 

Αριθ. Κ824 (11) 

Τροποποίηση των διατάξεων παρ. 2 άρθ. 16 του κανονισμού λειτουρ¬ 
γίας Διοικήσεως και παροχών Κ.Α.Φ. Λιμένα Αλεξ/πολης. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν. 3200/55 «Περί διοικητικής αποκεντρώ- 
σεως», σε συνδυασμό με το από 20.6.1955 Β.Δ/γμα όπως συμπληρώ¬ 
θηκε με το Π.Δ. 532/70 και Β.Δ. 711/70. 

2. Τις διατάξεις του κωδ. Ν. 5167/1932, του Ν.Δ. 1254/49 και 
του Ν. 1082/80. 

3. Τις διατάξεις του εδαφ. γ3 της παρ. 2 του άρθρου 68 του Π.Δ/τος 
1156/77 «περί Οργανισμού του Υπουργείου Εργασίας». 

4. Τις διατάξεις του άρθρου 16 του κανονισμού λειτουργίας, διοικήσεως 
και παροχών ΚΑΦ Λιμένος Αλεξ/πολης όπως τροποποιήθηκε μεταγε¬ 
νέστερα. 

5. Το αριθμ. 4/7.2.90 Πρακτικό συνεδριάσεως της Διοικ. Επιτρο¬ 
πής του ΚΑΦ λιμένα Αλεξ/πολης, σχετικά με αύξηση της εφάπαξ απο¬ 
ζημίωσης των φορτ/τών. 

6. Το 13372/7.5.90 έγγραφο του Υπουργείου Εργασίας περί αύξη¬ 
σης ποσού εφάπαξ αποζημίωσης Φορτ/τών Κ.Α.Φ. Λιμένα Αλεξ/ 
πόλης καθώς και το σχετικό 20202/649/19.5.90 έγγραφο της Δ/ 
νσης Τιμών Εισοδημάτων, Απασχόλησης και Κοιν. Πολιτικής του 


Υπουργείου Εθνικής Οικονομίας, αποφασίζουμε: 

Εγκρίνουμε την τροποποίηση της παρ. 2 του άρθρου 16 του Κανονι¬ 
σμού λειτουργίας διοικήσεως και παροχών ΚΑΦ Λιμένα Αλεξ/πολης 
όπως τροποποιήθηκε μεταγενέστερα ως εξής: 

Άρθρο 16. 

1 .. 

2. Το υπό τις ανωτέρω προϋποθέσεις της προηγούμενης παραγράφου 
εις τους δικαιούχους ποσό εφ’ άπαξ αποζημίωσης ορίζεται υπό ομαλές 
οικονομικές συνθήκες του ΚΑΦ αναλόγως των ετών συμμετοχής σ’ 
αυτό από 1.1.1990 ως ακολούθως: 

α) Το βασικό κλιμάκιο της εφάπαξ αποζημίωσης του ΚΑΦ καθορίζε¬ 
ται σε 480.000 δρχ. 

β) Από τον 11ο μέχρι τον 20ο χρόνο χορηγείται ποσοστό 15/100 
του βασικού κλιμακίου, για κάθε χρόνο και από τον 21ο μέχρι τον 30ο 
χρόνο χορηγείται ποσοστό 20/100 του βασικού κλιμακίου για κάθε 
χρόνο. 

γ) Από το 31ο μέχρι 35ο χρόνο χορηγείται ποσό 50.000 δρχ. για 
κάθε χρόνο. 

δ) Το ανώτατο όριο καλύπτει συνταξιοδοτούμενο φορτ/τή με 35 χρό¬ 
νια υπηρεσίας. 

3) Κλάσμα του έτους πλέον των έξι μηνών θεωρείται πλήρες έτος και 
υπολογίζεται για την προσαύξηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 28 Μαΐου 1990 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 

-♦- 

Αριθ, Ε.8951, 4563 & (12) 

Σύσταση νομικού προσώπου στο Δήμο Βελβεντού Ν. Κοζάνης με την 
επωνυμία «Σχολική Επιτροπή 2ου Νηπιαγωγείου Βελβεντού». 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1) Τις διατάξεις του άρθρου 187, του Δημοτικού και Κοινοτικού Κώ¬ 
δικα (Π.Δ. 323/1989). 

2) Την ΣΤ5/26/5.10.1988 κοινή απόφαση των Υπουργών Εσωτε¬ 
ρικών, Οικονομικών, Εθνικής Παιδείας και Θρησκευμάτων και Περι¬ 
βάλλοντος Χωροταξίας και ΔημοσίωνΈργων. 

3) Την 29/1990 απόφαση του Δημοτικού Συμβουλίου Βελβεντού 
περί συστάσεως ίδιου νομικού προσώπου με την επωνυμία «Σχολική 
Επιτροπή 2ου Νηπιαγωγείου Βελβεντού, αποφασίζουμε: 

1. Συστήνουμε ίδιο νομικό πρόσωπο στο Δήμο Βελβεντού με την 
επωνυμία «Σχολική Επιτροπή 2ου Νηπιαγωγείου Βελβεντού». 

2. Σκοπός του Νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική, βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνσνται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από τριμελές διοικητικό συμβούλιο 
αποτελούμενο από: 

α) Ένα δημοτικό σύμβουλο, ως Πρόεδρο. 

β) Το Δ/ντή του 2ου Νηπιαγωγείου. 

γ) Εκπρόσωπο του συλλόγου γονέων και κηδεμόνων. , 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική περίοδο. 

Το Δ.Σ. εκλέγει αντιπρόεδρο και Γραμματέα. 

5. Πόροι του νομικού προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές, κληροδοσίες. 

8) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία. 

Η περιουσία την οποία έχει σήμερα η σχολική μονάδα και η περιουσία 
που τυχόν αφιερώνεται. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Κοζάνη 29 Μαΐου 1990 

Ο Νομάρχης κ.α.α. 

Ο Διευθυντής 
ΓΕΩΡΓΙΟΣ ΔΟΥΔΑΛΗΣ 

- + - 


Αριθ. 8239 (13) 

Μεταβίβαση κυριότητας κοινοχρήστων εκτάσεων στο Συν/σμό Μετάλ¬ 
λων, Ν. Σερρών. 


Ο ΝΟΜΑΡΧΗΣ ΣΕΡΡΩΝ 


Έχοντας υπόψη: 

1) Τις διατάξεις των άρθρων 1 και 5 του Νόμου 3200/55 περί διοι¬ 
κητικής αποκεντρώσεως όπως συμπληρώθηκε με τις διατάξεις των άρ¬ 
θρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

2) Το Β.Δ. αριθ. 709/70 «περί καθορισμού των διατηρούμενων υπέρ 
• του Υπουργού και των Περιφερειακών αρχών διανομαρχιακού επιπέ¬ 
δου αρμοδιοτήτων επί θεμάτων του Υπουργείου Γεωργίας». 


3) Το Β.Δ. αριθ. 347/71 «περί των παρά ταις περιφερειακαίς Υπη- 
ρεσίαις του Υπουργείου Εθνικής οικονομίας επί θεμάτων Γεωργίας 
Συμβουλίων. 

4) Την υπ’ αριθ. ΕΣ/1533/23.2.90 απόφασή μας, με την οποία 
ανατέθηκαν στο Δ/ντή Γεωργίας ορισμένα από τα καθήκοντά μας. 

5) Τις διατάξεις των άρθρων 164 και 283 του Αγροτικού Κώδικα. 

6) Τα κτηματολογικά στοιχεία, της οριστικής διανομής και ρυμοτο¬ 
μίας, του συνοικισμού μετάλλων. 

7) Το υπ’ αριθ. 251/2.4.90 έγγραφο της κοινότητας Μετάλλων με 
το οποίο, ζητάει την μεταβίβαση των κοινοχρήστων εκτάσεων του συ¬ 
νοικισμού Μετάλλων, κατά κυριότητα στην Κοινότητα. 

8) Το υπ’ αριθ. 168469/18.5.90 έγγραφο του Υπουργείου Γεωρ¬ 
γίας, με το οποίο μας γνώρισε ότι δεν έχει αντίρρηση, για την ανωτέρω 
μεταβίβαση, αποφασίζουμε: 

Μεταβιβάζουμε στην κοινότητα Μετάλλων, κατά πλήρη κυριότητα 
και νομή και χωρίς την υποχρέωση καταβολής τιμήματος ή άλλης απο- 
ζημιώσεως, τις κατωτέρω κοινόχρηστες εκτάσεις του συνοικισμού Με¬ 
τάλλων. 

1) Υπ’ αριθ. 11 οικόπεδο, Ο.Τ. 5 έκταση 1140 τ.μ. πλατεία. 

2) Υπ’ αριθ. 52 οικόπεδο, Ο.Τ. 17 έκταση 395 τ.μ. παιδική χαρά. 

3) Υπ’ αριθ. 70 οικόπεδο, Ο.Τ. 24 έκταση 1309 τ.μ. Κοινότητα. 

4) Υπ’ αριθ. 171 οικόπεδο, Ο.Τ. 39 έκταση 3642 τ.μ. Νεκροταφείο. 

5) Δρόμοι διανομής - αποτιμήσεις συνολική έκταση 54195 τ.μ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 30 Μαΐου 1990 

Με Εντολή Νομάρχη 
Η Διευθύντρια 
ΙΩΑΝΝΑ ΓΑΒΡΙΗΛΙΔΟΥ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) 1 

"ια 

το Τεύχος Α' 


Δρχ. 

8.500 

β) 

» 

» 

» 

Β' 


» 

12.500 

Υ) 

» 

» 

» 

Γ' 


» 

5.000 

δ) 

» 

» 

» 

Δ' 


» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π 

.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. 

Ειδικού Δικαστηρίου 

» 

1.500 

') 

» 

» 

» 

Α.Ε 

. & Ε.Π.Ε. 

» 

25.000 

ια) ! 

Για 

όλα 

τα Τεύχη 


» 

55.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

1 » 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















